SL Uradni list Evropske unije C 18/38

Uradno obvestilo madžarske vlade v skladu z Direktivo 94/22/ES Evropskega parlamenta in Sveta o pogojih za izdajo in uporabo dovoljenj za iskanje, raziskovanje in izkoriščanje ogljikovodikov (1)

(Besedilo velja za EGP)

2010/C 18/13

I. Madžarski urad za rudarstvo in geologijo (Magyar Bányászati és Földtani Hivatal – MBFH) objavlja razpis na podlagi oddelka 26/A(6)–(7) Zakona št. XLVIII iz leta 1993 o rudarstvu in oddelka 12/B(2) Uredbe vlade št. 203/1998 (XII. 19.), ki se nanaša na njegovo izvajanje v primeru preklicanih rudarskih pravic, navedenih spodaj v točki II.

Kot bo izbrani ponudnik prejel rudarske pravice (tj., ko začne veljati sklep o imenovanju novega imetnika pravic), bo s tem pooblaščen za izvajanje svoje dejavnosti v skladu z določbami zakonodaje, ki ureja ta sektor.

Na podlagi veljavnega zakona mora stranka, ki prejme rudarske pravice, pred začetkom svoje dejavnosti zaprositi Urad za rudarstvo, da odobri njen tehnični operativni načrt. Dokler tak načrt ni odobren, se ne sme izvajati nobena dejavnost.

V razpisu lahko sodelujejo samo osebe, ki so od Madžarskega urada za rudarstvo in geologijo kupile izvod podrobne razpisne dokumentacije (v nadaljnjem besedilu: dokumentacija). Dokumentacija bo poslana po prejemu računa, ki dokazuje tak nakup. Cena dokumentacije je 25 000 HUF, nakaže pa se na račun 10032000-01417179-00000000 (IBAN: HU56 1003 2000 0141 7179 0000 0000; SWIFT: MANEHUHB) pri madžarski državni zakladnici. Plačilo se lahko izvede z denarnim nakazilom (čekom) ali z bančnim nakazilom. Na potrdilo o plačilu je treba kot namen plačila navesti „razpis za rudarske pravice“.

Dokumentacijo je mogoče prevzeti samo osebno ob delovnikih med 9. in 12. uro dopoldan v prostorih Madžarskega urada za rudarstvo in geologijo na naslovu: soba 203, tajništvo v drugem nadstropju, Columbus u. 17–23., 1145 Budimpešta, MADŽARSKA. Informacije o pridobitvi dokumentacije so na voljo tudi na telefonski številki +36 13012921.

Madžarski urad za rudarstvo in geologijo ne prevzema odgovornosti za obveznosti in terjatve, ki lahko nastanejo v povezavi z rudarskimi pravicami, razen tistih, ki so navedene spodaj v točki II in v dokumentaciji.

Razpis je objavljen v Uradnem listu Evropske unije ter na spletni in v Uradnem listu Nadzornega organa za rudarstvo (v uradnem obvestilu, ki je priloga k Magyar Közlöny (Madžarskemu uradnemu listu)). Rok za oddajo prijav na razpis bo določen glede na datum objave v Uradnem listu Evropske unije. Dokumentacija bo na voljo od tega dne.

Prijave za pridobitev pravic rudarjenja ogljikovodikovih rudninskih virov se v roku 90 dni po objavi razpisa v Uradnem listu Evropske unije v treh izvodih pošljejo po pošti na tajništvo predsednika Madžarskega urada za rudarstvo in geologijo (Columbus u. 17–23., 1145 Budimpešta, MADŽARSKA).

Poštni naslov Madžarskega urada za rudarstvo in geologijo:PO Box 95, 1590 Budapest, HUNGARY.

Prijav, ki bodo poslane po izteku roka, Madžarski urad za rudarstvo in geologijo ne bo upošteval.

Madžarski urad za rudarstvo in geologijo bo vse prijave obravnaval hkrati v 22 delovnih dneh po izteku roka za prijave.

Nadzorni organ za rudarstvo izda sklep o imenovanju izbranega ponudnika in novega imetnika pravic za izkoriščanje rudnika. Obvestilo o izbranem ponudniku bo objavljeno na spletni strani Madžarskega urada za rudarstvo in geologijo: http://www.mbfh.hu

Glavni merili ocenjevanja sta:

— znesek, ki se ponudi madžarski državi za pridobitev pravic za izkoriščanje rudnika,

— finančna primernost ponudnika, kot je utemeljena z dokaznim gradivom.

Potem ko bo Nadzorni organ za rudarstvo oceni prijave na razpis, bo ponudnike obvestil o datumu in kraju razglasitve rezultatov. Po objavi rezultatov bo imel izbrani ponudnik osem dni časa, da na zgoraj navedeni račun nakaže znesek, ki ga je ponudil za pridobitev rudarskih pravic. Na potrdilo o plačilu je treba kot namen plačila navesti „ime rudnika – cena rudarskih pravic“. Kot dokazilo o plačilu je treba poslati potrdilo o plačilu. Če izbrani ponudnik v osmih dneh po objavi rezultatov razpisa ne plača cene za pridobitev rudarskih pravic, se njegova prijava na razpis šteje kot neuspešna, ostale ponudnike za pridobitev rudarskih pravic pa je treba oceniti v roku petih dni.

II. Rudarske pravice, ki so ponujene v okviru tega razpisa

Rudarske pravice za rudnik „IMREHEGY I. – szénhidrogén“

(a) zemljepisna lega rudnika: okrožje Bács-Kiskun, podregija Kiskőrös, zunaj občine Imrehegy, skupno 60 ha;

(b) podatki o rudninskih virih rudnika v skladu z Nacionalnim registrom rudninskih virov: (ba) ime: mineralno olje; (bb) količina: rudninska zaloga: 106 175 m3, zaloga za proizvodnjo: 10 617 m3; (bc) kakovost: 0,923 t/m3;

(c) minimalna cena za pridobitev rudarskih pravic: 1 000 000 HUF;

(d) novi imetnik pravic ne prevzema obveznosti glede urejanja krajine.

(1) UL L 164, 30.6.1994, str. 3.